Arne Skauge

Arne Skauge (født 27. januar 1948 i Bergen) er en norsk tidligere bankmann og politiker (H). Han var stortingsrepresentant for Hordaland fra 1977 til 1993 og statsråd i to regjeringer: handelsminister og finansminister i Kåre Willochs regjering og finansminister i Jan P. Syses regjering.

Familiebakgrunn og yrkesliv 
Han er sønn av hovedbokholder Rolf Skauge (1918–1994) og seksjonssjef Karen Børs (1923–). 

Skauge har studentereksamen fra 1966 og utdannelse som siviløkonom fra NHH fra 1971. Skauge var konsulent for samfunnsplanlegging i Viak AS 1971–1976, personalsjef i Bergen kommune 1976–1978, divisjonsdirektør og konserndirektør i Den norske Bank 1993–1998, administrerende direktør i Den norske Bankforening 1998–2000, administrerende direktør i Finansnæringens Hovedorganisasjon 2000–2011 og viseadministrerende direktør i Finansnæringens Fellesorganisasjon 2010–2011.

Blant hans mange styreverv kan nevnes styreleder i Factoring Finans AS 1995–1997, styremedlem i Vital Forsikring ASA 1995–1998, styreleder i Samfunns- og næringslivsforskning AS 1995–2007 og styreleder i Norges Turistråd 1999–2004.

Skauge har også deltatt i flere offentlige utvalg. Han ledet Skauge-utvalget og var medlem av Gjedrem-utvalget.

Politisk arbeid 
Skauge hadde ulike verv i Bergens Unge Høyre og Bergen Høyre fra slutten av 1960-årene og satt som medlem av Bergen Høyres hovedstyre 1970–1993, medlem av Bergen bystyre 1972–1977, formann i Hordaland Høyre 1976–1977, medlem av Høyres kommunalutvalg 1978–1981 og stortingsrepresentant for Hordaland 1977–1993. På Stortinget var han medlem av Stortingets finanskomité 1977–1981, Stortingets utenriks- og konstitusjonskomité 1983–1984 og Stortingets sosialkomité 1986–1989 samt sekretær i Stortingets energi- og industrikomité 1990–1993.

Skauge satt i Willoch-regjeringen i 1980-årene som statsråd i Handels- og skipsfartsdepartementet 1981–1983, statssekretær ved Statsministerens kontor 1984–1986 og statsråd i Finansdepartementet i en kort periode i 1986. Skauge kom tilbake som finansminister i Jan P. Syses regjering 1989–1990. Ellers var han annen viseformann i Høyre 1984–1986.

Referanser

Eksterne lenker 
 

Norske finansministre
Norske handelsministre
Høyre-statsråder
Statsråder i Regjeringen Willoch
Statsråder i Regjeringen Syse
Statssekretærer i Regjeringen Willoch
Norske statsråder etter 1945
Stortingsrepresentanter fra Høyre
Stortingsrepresentanter for Hordaland
Stortingsrepresentanter 1977–1981
Stortingsrepresentanter 1981–1985
Stortingsrepresentanter 1985–1989
Stortingsrepresentanter 1989–1993
Høyres ledelse
Lokalpolitikere i Bergen
Høyre-politikere i Hordaland
Tillitsvalgte i Unge Høyre
Norske bankfolk
Personer tilknyttet Samfunns- og næringslivsforskning
Norske siviløkonomer fra NHH
Æresdoktorer ved Universitetet i Bergen
Personer fra Bergen kommune